प्राचार्य ने परीक्षा फीस जमा कराने के नाम पर हड़पी राशि
स्कूल प्रबंधन की लापरवाही के चलते एक छात्रा परीक्षा से वंचित हो गई। छात्रा के परिजनों ने प्राचार्य पर परीक्षा फीस वसूलकर बोर्ड में जमा न करने का आरोप लगाया है। परेशानी की बात यह है कि गुुरुवार को छात्रा का पेपर था, लेकिन उसका प्रवेश पत्र नहीं आया। बुधवार को छात्रा के माता पिता ने डीईओ कार्यालय पहुंचकर पीपी सिंह को स्थिति से अवगत कराया। इस मामले की पुलिस को भी सूचना दी गई है।
डीईओ कार्यालय आए आमचौपरा निवासी कोठारी रैकवार ने बताया कि उनकी बेटी प्रियांशी रैकवार बनवार हाई स्कूल में कक्षा दसवीं पढ़ रही है। उसने तिमाही और अर्द्धवार्षिक परीक्षा थी दी है, लेकिन वार्षिक परीक्षा में उसका प्रवेश पत्र ही नहीं आया है। इस संबंध में जब प्राचार्य गंगाराम धुर्वे से बात की तो उनका कहना है कि छात्रा की फीस जमा नहीं हुई है इसलिए बोर्ड की परीक्षा सूची में उसका नाम नहीं आया। कोठारी ने बताया कि उन्होंने परीक्षा फार्म जमा होने के समय प्राचार्य को 4 हजार रूपए दिए थे। जबकि प्राचार्य ने 5 हजार रूपए मांगे थे। उन्होंने बताया कि 21 सितंबर 2016 को फीस के 4 हजार रूपए जमा करके आए थे और एक हजार रूपए शेष रह गए थे।
भाजपा जिला महामंत्री रमन खत्री, मनीष तिवारी ने डीईओ श्री सिंह से मामले में उचित कार्रवाई करने एवं छात्रा के भविष्य को देखते प्रवेश दिलाने की बात कही। इस संबंध में डीईओ पीपी सिंह का कहना है कि पहले प्राचार्य से बात करेंगे उसके बाद बोर्ड की लिस्ट में छात्रा का नाम है कि नहीं, दिखवाते हैं। इधर बताया जाता है कि बनवार स्कूल के प्राचार्य एसके मिश्रा हैं और जनशिक्षक गंगाराम धुर्वे। लेन-देने जनशिक्षक गंगाराम धुर्वे के द्वारा किया जाना बताया जा रहा है, लेकिन जब इस संबंध में प्राचार्य एसके मिश्रा से बात करने का प्रयास किया गया तो उन्होंने अपना मोबाइल बंद कर लिया।
डीईओ को आवेदन देते छात्रा के माता पिता।
hin_Deva hin_Deva hin_Deva hin_Deva hin_Deva